

**H O T Ă R Â R E**

**pentru modificarea Hotărârii Consiliului Judeţean Cluj nr.** **28/2024**

**pentru aprobarea** **Programului privind obiectivele de investiții, lucrările de modernizare/reabilitare şi a** **Programului privind lucrările/serviciile de întreținere și reparații a drumurilor județene în anul 2024**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 212 din 15.10.2024 pentru modificarea Hotărârii Consiliului Judeţean Cluj nr. 28/2024 pentru aprobarea Programului privind obiectivele de investiții, lucrările de modernizare/reabilitare şi a Programului privind lucrările/serviciile de întreținere și reparații a drumurilor județene în anul 2024, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 41893/11.10.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41900/11.10.2024 şi de Avizul cu nr. 41893 din 17.10.2024 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 173 alin.(1) lit.b), lit. c). și d), alin. (3) lit. d), alin. (5) lit.l) și ale art. 87 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind finanţele publice locale nr. 273/2006, cu modificările şi completările ulterioare;
* Ordonanţei Guvernului privind regimul drumurilor nr. 43/1997, aprobată prin Legea nr. 82/1998, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Hotărârea Consiliului Judeţean Cluj nr. 28/2024 pentru aprobarea Programului privind obiectivele de investiții, lucrările de modernizare/reabilitare şi a Programului privind lucrările/serviciile de întreținere și reparații a drumurilor județene în anul 2024, modificată prin Hotărârile Consiliului Judeţean Cluj nr. 79/2024 și nr. 151/2024, se modifică după cum urmează:

**1.** Anexa nr. 1 ”Programul privind obiectivele de investiții, lucrările de modernizare/reabilitarea drumurilor județene în anul 2024” se modifică şi se înlocuieşte cu **anexa nr. 1** care face parte integrantă din prezenta hotărâre.

**2.** Anexa nr. 2 ”Programul privind lucrările/serviciile de întreținere și reparații a drumurilor județene în anul 2024” se modifică şi se înlocuieşte cu **anexa nr. 2** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare Drumuri Județene.

**Art. III.** Prezenta hotărâre se comunică Direcţiei de Administrare Drumuri Judetene, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

Nr. 208 din 17 octombrie 2024

*Prezenta hotărâre a fost adoptată cu 31 de voturi “pentru” și 4 ”abțineri”, fiind astfel respectate prevederile legale privind majoritatea de voturi necesară.*